กฎกระทรวงกำหนดหลักเกณฑ์วิธีการบรรจุหรือแต่งตั้ง และการได้รับเงินเดือนของทายาทของข้าราชการทหารและทหารกองประจำการที่เสียชีวิตเนื่องจากการรบหรือการปฏิบัติหน้าที่ราชการพ.ศ. ๒๕๕๓[๑] อาศัยอำนาจตามความในมาตรา๑๐/๑ แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑ และมาตรา๑๙ แห่งพระราชบัญญัติระเบียบข้าราชการทหาร พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ๑ ในกฎกระทรวงนี้ส่วนราชการ หมายความว่า ส่วนราชการขึ้นตรงต่อกระทรวงกลาโหมกองบัญชาการกองทัพไทย กองทัพบก กองทัพเรือ และกองทัพอากาศพนักงาน หมายความว่าพนักงานราชการตามระเบียบกระทรวงกลาโหมว่าด้วยพนักงานราชการและพนักงานวิสาหกิจในความควบคุมของกระทรวงกลาโหมลูกจ้าง หมายความว่า ลูกจ้างประจำตามข้อบังคับกระทรวงกลาโหมว่าด้วยลูกจ้างประจำและลูกจ้างที่ได้รับเงินค่าจ้างตามระเบียบกระทรวงการคลังวิสาหกิจ หมายความว่ากิจการที่อยู่ในความควบคุมและดูแลของกระทรวงกลาโหมทายาท หมายความว่า บุตร คู่สมรสที่มิได้สมรสใหม่บิดาหรือมารดาข้าราชการหรือทหารกองประจำการที่เสียชีวิตหมายความว่าข้าราชการทหารหรือทหารกองประจำการซึ่งได้รับคำสั่งให้ไปทำการรบหรือการปฏิบัติหน้าที่ราชการจนเป็นเหตุให้เสียชีวิตและการเสียชีวิตนั้นมิได้เกิดจากความประมาทเลินเล่ออย่างร้ายแรงหรือความผิดของตนเองการรบ หมายความว่า การปฏิบัติการทางทหารในสภาวะสงครามทั้งในและนอกราชอาณาจักรการปฏิบัติหน้าที่ราชการ หมายความว่าการปฏิบัติตามภารกิจและอำนาจหน้าที่ในการสู้รบ หรือการต่อสู้หรือการปราบปรามกบฏและการจลาจล หรือการปฏิบัติราชการลับหรือการปฏิบัติราชการพิเศษตามที่กระทรวงกลาโหมกำหนด หรือการปฏิบัติงานที่มีสภาพความเสี่ยงอันตรายต่อชีวิตหรือถูกกระทำจากฝ่ายตรงข้ามผู้ก่อความไม่สงบหรือผู้ก่อการร้าย เพื่อการพิทักษ์รักษาเอกราชและความมั่นคงแห่งราชอาณาจักรพิทักษ์รักษาป้องกันสถาบันพระมหากษัตริย์ผลประโยชน์แห่งชาติและการปกครองระบอบประชาธิปไตยอันมีพระมหากษัตริย์ทรงเป็นประมุขการพัฒนาประเทศ การป้องกันและแก้ไขปัญหาจากภัยพิบัติและการช่วยเหลือประชาชน รวมทั้งการปฏิบัติการอื่นที่เป็นการปฏิบัติการทางการทหารนอกเหนือจากสงครามเพื่อความมั่นคงแห่งราชอาณาจักรหรือปฏิบัติการอื่นใดตามที่กฎหมายกำหนด หรือตามมติคณะรัฐมนตรีข้อ๒ ให้ทายาทของข้าราชการทหารหรือทหารกองประจำการที่เสียชีวิตได้รับสิทธิในการพิจารณาบรรจุหรือแต่งตั้งให้เป็นข้าราชการทหารทหารกองประจำการ พนักงานหรือลูกจ้างในหน่วยงานหรือวิสาหกิจของกระทรวงกลาโหมเพราะเหตุทดแทนข้อ๓ ให้หัวหน้าส่วนราชการแต่งตั้งคณะกรรมการคณะหนึ่งมีหน้าที่พิจารณาการได้รับสิทธิในการบรรจุหรือแต่งตั้งทายาทและการกำหนดจำนวนทายาทผู้จะได้รับสิทธิรวมถึงตีความและวินิจฉัยปัญหาต่าง ๆ ที่อาจเกิดขึ้นและผลการพิจารณาของคณะกรรมการให้ถือเป็นที่สุดข้อ๔ การพิจารณาบรรจุหรือแต่งตั้งทายาทของข้าราชการทหารหรือทหารกองประจำการที่เสียชีวิตนั้นให้พิจารณาตามลำดับ ดังต่อไปนี้(๑)บุตร หากมีบุตรหลายคนให้พิจารณาบุตรที่มีอายุสูงสุดก่อนและถัดมาตามลำดับ(๒)คู่สมรสที่มิได้สมรสใหม่(๓)บิดาหรือมารดาในกรณีข้าราชการทหารหรือทหารกองประจำการที่เสียชีวิตไม่มีทายาทในลำดับนั้น ๆ หรือมีแต่คุณสมบัติยังไม่ครบถ้วนที่จะบรรจุเข้ารับราชการหรือทำงานได้ให้ทายาทในลำดับถัดไปเป็นผู้มีสิทธิการสละสิทธิของทายาทตาม(๑) (๒) และ (๓) ต้องมีหลักฐานเป็นหนังสือ และลงลายมือชื่อผู้สละสิทธิเป็นสำคัญข้อ๕ ให้หัวหน้าหน่วยงานต้นสังกัดของข้าราชการทหารหรือทหารกองประจำการที่เสียชีวิตซึ่งมีทายาทอยู่ในวัยทำงาน ดำเนินการ ดังต่อไปนี้(๑)มีหนังสือสอบถามทายาทว่า ประสงค์จะขอบรรจุเข้าเป็นข้าราชการทหาร ทหารกองประจำการ พนักงานหรือลูกจ้างในหน่วยงานหรือวิสาหกิจของกระทรวงกลาโหมหรือไม่โดยให้ทายาทแจ้งความประสงค์ภายในหกเดือนนับแต่วันได้รับแจ้ง(๒)กรณีทายาทประสงค์จะขอบรรจุเข้าเป็นข้าราชการทหาร ทหารกองประจำการพนักงานหรือลูกจ้างให้ดำเนินการตรวจสอบคุณสมบัติให้เป็นไปตามหลักเกณฑ์การบรรจุหรือแต่งตั้ง ตามกฎหมายกฎ ข้อบังคับ และระเบียบที่เกี่ยวข้อง แล้วเสนอรายงานต่อคณะกรรมการในข้อ ๓ เพื่อพิจารณาก่อนขออนุมัติหัวหน้าส่วนราชการดำเนินการบรรจุหรือแต่งตั้งทายาทต่อไปการพิจารณาบรรจุหรือแต่งตั้งทายาทของข้าราชการทหารหรือทหารกองประจำการที่เสียชีวิตเป็นข้าราชการทหารทหารกองประจำการ พนักงานหรือลูกจ้างในหน่วยงานหรือวิสาหกิจของกระทรวงกลาโหมให้พิจารณาบรรจุในโอกาสแรกที่สามารถดำเนินการได้โดยทายาทจะต้องผ่านกระบวนการเลือกสรรตามแนวทางที่ส่วนราชการเห็นสมควรเพื่อให้ได้ผู้ที่มีความรู้ความสามารถและคุณสมบัติที่เหมาะสมสอดคล้องกับตำแหน่งข้อ๖ อัตราเงินเดือนของทายาทผู้ซึ่งได้รับการบรรจุหรือแต่งตั้งเป็นข้าราชการทหารให้เป็นไปตามกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนพ.ศ. ๒๕๔๙ สำหรับอัตราเงินเดือนของทายาทผู้ซึ่งได้รับการบรรจุหรือแต่งตั้งเป็นทหารกองประจำการให้เป็นไปตามคำสั่งกระทรวงกลาโหมเกี่ยวกับการกำหนดอัตราเงินเดือนของทหารกองประจำการและอัตราเงินเดือนของทายาท ผู้ซึ่งได้รับการบรรจุหรือแต่งตั้งเป็นพนักงานหรือลูกจ้างในหน่วยงานหรือวิสาหกิจของกระทรวงกลาโหมให้เป็นไปตามระเบียบว่าด้วยการนั้นให้ไว้ณ วันที่ ๑๒ กรกฎาคม พ.ศ. ๒๕๕๓พลเอกประวิตร วงษ์สุวรรณรัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๐/๑แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑บัญญัติให้บุตร หรือคู่สมรสที่มิได้สมรสใหม่ หรือบิดามารดาของข้าราชการทหารและทหารกองประจำการที่เสียชีวิตเนื่องจากการรบหรือการปฏิบัติหน้าที่ราชการอาจได้รับสิทธิในการบรรจุหรือแต่งตั้งเป็นข้าราชการทหาร ทหารกองประจำการพนักงานหรือลูกจ้างในหน่วยงานหรือวิสาหกิจของกระทรวงกลาโหม เพราะเหตุทดแทน ทั้งนี้ จำนวนผู้จะได้รับสิทธิเงื่อนไขการได้รับสิทธิ การขอบรรจุหรือแต่งตั้ง วิธีการบรรจุหรือแต่งตั้งและการได้รับเงินเดือนในชั้นใดให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/จัดทำ๒๘ กรกฎาคม ๒๕๕๓นันท์นภัสร์/ตรวจ๒๘ กรกฎาคม ๒๕๕๓ศิรวัชร์/ปรับปรุง๑๕ มิถุนายน๒๕๖๓อรญา/ตรวจ๑๙ มิถุนายน๒๕๖๓[๑]ราชกิจจานุเบกษา เล่ม ๑๒๗/ตอนที่ ๔๕ ก/หน้า ๒๔/๒๒ กรกฎาคม ๒๕๕๓